E òc ma hè qu'ei vertat; (encara que pendent aguest temps tostemp è auut quauques petites sospeches e auut uns maus sopars pr'amor de demorar-la quauques nets enquias laudes e encara mès, e m'a vengut entath cap çò qu'eth mèn patron, eth cèc, me didec en Escalona tant qu'ère agarrat ara còrna; mès que tostemp me pensi qu'eth diable m'ac hè a vier ena memòria pr'amor de hèr-me mau maridat, e non ne trè profit); pr'amor que, ath delà de non èster era ua hemna que se'n hèsque d'aguestes burles, eth mèn senhor m'a prometut çò que pensi que complirà.